Both Sides, Now

"Both Sides, Now" (בעברית: "שני הצדדים עכשיו") הוא אחד השירים הידועים של הזמרת-יוצרת הקנדית ג'וני מיטשל. השיר הוקלט לראשונה על ידי ג'ודי קולינס ונכנס למצעד הסינגלים האמריקאי בסתיו 1968. שנה אחר כך נכלל השיר באלבום "Clouds" של ג'וני מיטשל (ששמו נלקח ממילות השיר). השיר הוקלט מאז בגרסאות כיסוי רבות על ידי אמנים שונים בהם פרנק סינטרה, וילי נלסון והרבי הנקוק. מיטשל עצמה הקליטה גרסה נוספת של השיר בעיבוד תזמורתי לאלבומה "Both Sides Now" שיצא בשנת 2000.

ב-2004 דרג המגזין "רולינג סטון" את השיר "Both Sides, Now"" במקום 171 ברשימת 500 השירים הגדולים בכל הזמנים.

רקע 
מיטשל כתבה את "Both Sides, Now" במרץ 1967 בהשראת הרומן "הנדרסון מלך הגשם" מאת סול בלו שיצא לאור ב-1959.

 קראתי את הספר "הנדרסון מלך הגשם" כשהייתי במטוס, וכבר בתחילת הספר הנדרסון גם נמצא במטוס. הוא בדרכו לאפריקה ומביט למטה ורואה את העננים. הנחתי את הספר, הסתכלתי מבעד לחלון וראיתי גם עננים, ומיד התחלתי לכתוב את השיר. לא חשבתי שהשיר יהיה פופולרי כל כך.

השיר נכתב בסולם פה דיאז מז'ור. מיטשל השתמשה בכיוון E–B–E–G♯–B–E של הגיטרה עם המלחץ על הסריג השני.

הגרסה של ג'ודי קולינס 
זמן קצר אחרי שמיטשל כתבה את השיר הקליטה ג'ודי קולינס את הגרסה המסחרית הראשונה עבור אלבומה "Wildflowers" שיצא ב-1967. באוקטובר 1968 יצא סינגל של השיר שהגיע בדצמבר למקום השמיני במצעד הסינגלים האמריקאי. בקנדה הגיע השיר למקום השישי. בתחילת 1969 זכה השיר בפרס גראמי בקטגוריית "הביצוע הטוב ביותר של שיר עם". השיר הגיע למקום שלישי בסקר "Billboard's Easy Listening", והוא הפך לאחד משירי הדגל של קולינס.

מצעדים

מצעדים שבועיים

מצעדים שנתיים

ההקלטה משנת 2000 
מיטשל הקליטה מחדש את השיר בעיבוד תזמורתי עשיר לאלבומה " Both Sides Now". וינס מנדוזה שעיבד את השיר זכה בפרס גראמי לעיבוד הכלי הטוב ביותר לליווי שירה.

באפריל 2000, חודשיים אחרי יציאת האלבום, ביצעה מיטשל את השיר עם תזמורת של 70 כלים בחגיגה של כוכבים שנערכה עבורה באולם הנשפים המרסטיין שבניו יורק.

גרסה זו מושמעת בסרט "אהבה זה כל הסיפור" משנת 2003 בסצנה בכיכובה של אמה תומפסון.

גרסאות כיסוי נוספות 
שירה של מיטשל הוקלט בידי אמנים רבים במשך השנים. זמר העם פיט סיגר הוסיף ברשותה בית רביעי לשיר.

שנות ה-1960 
 פרנק סינטרה הקליט את השיר בשם "From Both Sides" לאלבום "Cycles" משנת 1968.
 לנרד נימוי הקליט את השיר לאלבום " The Way I Feel" מ-1968.
 מארי לאפורה הקליטה ב-1968 גרסה בצרפתית עם מילים מאת אדי מרניי בשם "Je n'ai rien appris".
 בינג קרוסבי הקליט את השיר ב-1969 לאלבום "Hey Jude / Hey Bing!", ושר עיבוד אחר של השיר בתוכנית הטלוויזיה "The Hollywood Palace".
 ננה מושקורי הקליטה את השיר בצרפתית בשם "Je n'ai rien appris" לאלבומה "Dans le soleil et dans le vent" משנת 1969. היא גם הקליטה גרסה של השיר באנגלית.
 הזמר אוליבר הקליט את השיר לאלבומו "Good Morning Starshine" מ-1969.
 ניל דיימונד הקליט את השיר לאלבום "Touching You, Touching Me" מ-1969.
 פיט סיגר הקליט את השיר ב-1969 לאלבומו "Young vs. Old". סיגר הוסיף לשיר בית רביעי אופטימי יותר.

שנות ה-1970 
 אנדי ויליאמס הקליט ב-1970 את השיר לאלבומו "Raindrops Keep Fallin' on My Head".
 סילה בלק הקליטה את השיר לאלבומה "Sweet Inspiration" משנת 1970.
 אנגלברט המפרדינק ביצע את השיר ב-1970 בתוכנית "המופע של אנגלברט המפרדינק".
 גלן קמפבל הקליט את השיר באלבומו "Try a Little Kindness" מ-1970.
 וילי נלסון הקליט את השיר לאלבום "Both Sides Now" משנת 1970.
 יו מסקלה הקליט גרסה אינסטרומנטלית לאלבומו "Reconstruction" משנת 1970.
 רוג'ר ויטאקר הקליט את השיר ב-1971 לאלבומו "New World in the Morning" הוא שינה את השם ל-"From Both Sides Now".
 קליאו ליין הקליטה את השיר ב-1972 לאלבום "Feel The Warm with Cleo Laine".

שנות ה-1980 ו-1990 
 "פרדוקס", להקת בנות מהונג קונג, הקליטה את השיר ב-1988 עבור אלבומם "Paradox", והוא כולל גרסה בקנטונזית של השיר בשם "Color Theory of Relativity"
 הלהקה האירית קלאנאד הקליטה את השיר בדואט עם הזמר הבריטי לפול יאנג עבור הסרט "Switch" משנת 1991.
 להקת הול הקליטה את השיר בשם "Clouds" עבור אלבום הבכורה שלהם "Pretty on the Inside" משנת 1991.
 הגיטריסט פט מרטינו הקליט את השיר ב-1997 "All Sides Now" עם הזמרת קסנדרה וילסון.
 בתוכנית הטלוויזיה האמריקאית "רחוב סומסום" טלי מבצע פרודיה על השיר בשם "Three Sides Now", שהוא שר על הצורות שהוא אוהב שהם משולשים.

שנות ה-2000 
 השיר מושמע בסרט "החיים כבית" (2001) בסצנה בה ג'ורג' מונרו, בגילומו של קווין קליין, ואשתו לשעבר רובין, קריסטין סקוט-תומאס, רוקדים יחד.
 דולי פרטון הקליטה את השיר ב-2005 לאלבומה "Those Were the Days", בהשתתפות ג'ודי קולינס
 טורי איימוס (2005)
 היילי וסטנרה הקליטה את השיר לאלבום "Odyssey" משנת 2005.
 דוריס דיי הקליטה גרסה של השיר בתוכנית טלוויזיה ב-1971 והוא שולב ב-2006 באלבום "The Love Album".
 במחזמר "פריסילה, מלכת המדבר" השיר כלול בהפקות באוסטרליה, ניו זילנד ולונדון. בהפקה בברודוויי הוחלף השיר בשירה של סינדי לאופר "True Colors".
 הרבי הנקוק הקליט ב-2007 גרסה אינסטרומנטלית לאלבום "River: The Joni Letters". הגרסה של הנקוק הייתה מועמדת ב-2008 לפרס גראמי לסולו הג'אז הטוב ביותר. האלבום זכה בפרס גראמי לאלבום הטוב ביותר באותה שנה.
 פול אנקה הקליט את השיר לאלבומו "Classic Songs, My Way" משנת 2007.
 ג'ון בארומן הקליט ב-2008 את השיר לאלבום "Music Music Music".
 לארה פביאן הקליטה את השיר לאלבום "Every Woman In Me" מ-2009.
 רונאן קיטינג הקליט את השיר לאלבום המחווה שהקדיש לאמו "Songs for My Mother" משנת 2009.
 הסווינגל סינגרס הקליטו גרסת א-קפלה של השיר לאלבום "Ferris Wheels" מ-2009.

שנות ה-2010 
 סוזן בויל הקליטה את השיר לאלבום "Someone to Watch Over Me" משנת 2011.
 קארלי ריי ג'פסן הקליטה את השיר למיני-אלבום "Curiosity" מ-2012.
 מלאני סי הקליטה את השיר לאלבום "Stages" משנת 2012.
 אידינה מנזל ביצעה את השיר בקונצרטים במסגרת סיבוב ההופעות שלה Barefoot at the Symphony Tour בשנים 2012 ו-2013.
 מייקל בול הקליט את השיר לאלבומו "Both Sides Now" משנת 2013.

קישורים חיצוניים 

 מילות השיר "Both Sides, Now" באתר של ג'וני מיטשל

הערות שוליים

שירי 1967
שירים באנגלית
זוכי פרס גראמי להקלטת שיר הפולק או השיר האתני הטוב ביותר
סינגלים בהוצאת אלקטרה רקורדס